**2377/2025**

# „Automatizovaný systém elektronickej správy registratúry a obehu dokumentov pre Univerzitu Komenského v Bratislave“

(Zmiešaná zákazka na dodanie tovarov a poskytnutie služieb)

Nadlimitná zákazka

Verejná súťaž

superreverzný postup podľa § 66 ods. 7 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“)

**SÚŤAŽNÉ PODKLADY**

Za verejného obstarávateľa Univerzitu Komenského v Bratislave:

...........................................................

prof. JUDr. Marek Števček, DrSc.

rektor UK

Súlad súťažných podkladov so zákonom potvrdzuje:

........................................................... ............................................................

 Mgr. Martin Dufala, PhD. Ing. Miroslava Vyšná

 vedúci OCOZ RUK odborný referent OCOZ RUK

Skutočnosti, ktoré môžu nastať v procese postupu zadávania zákazky, neupravené v týchto súťažných podkladoch, sa riadia príslušnými ustanoveniami zákona v platnom znení ku dňu vyhlásenia verejného obstarávania

[ÚVOD 3](#_Toc170200472)

[A - Pokyny pre záujemcov 4](#_Toc170200473)

[Časť I. VŠEOBECNÉ INFORMÁCIE 4](#_Toc170200474)

[1. IDENTIFIKÁCIA VEREJNÉHO OBSTARÁVATEĽA 4](#_Toc170200475)

[2. PREDMET ZÁKAZKY 4](#_Toc170200476)

[3. ROZDELENIE PREDMETU ZÁKAZKY 4](#_Toc170200477)

[4. VARIANTNÉ RIEŠENIE A EKVIVALENTY 5](#_Toc170200478)

[5. MIESTO A LEHOTA USKUTOČNENIA PREDMETU ZÁKAZKY 5](#_Toc170200479)

[6. TYP ZÁKAZKY A ZMLUVA 5](#_Toc170200480)

[7. ZDROJ FINANČNÝCH PROSTRIEDKOV 6](#_Toc170200481)

[8. LEHOTA VIAZANOSTI PONÚK 6](#_Toc170200482)

[Časť II. KOMUNIKÁCIA A VYSVETĽOVANIE 7](#_Toc170200483)

[9. DOROZUMIEVANIE MEDZI VEREJNÝM OBSTARÁVATEĽOM A ZÁUJEMCAMI, UCHÁDZAČMI 7](#_Toc170200484)

[10. VYSVETĽOVANIE A DOPLNENIE SÚŤAŽNÝCH PODKLADOV 7](#_Toc170200485)

[11. OBHLIADKA MIESTA USKUTOČNENIA PREDMETU ZÁKAZKY 7](#_Toc170200486)

[12. DÔVERNOSŤ PROCESU VEREJNÉHO OBSTARÁVANIA 8](#_Toc170200487)

[Časť III. PRÍPRAVA A PREDKLADANIE PONUKY 9](#_Toc170200488)

[13. VYHOTOVENIE PONUKY 9](#_Toc170200489)

[14. JAZYK, MENA A CENY UVÁDZANÉ V PONUKE 9](#_Toc170200490)

[15. ZÁBEZPEKA PONUKY 10](#_Toc170200491)

[16. OBSAH PONUKY 11](#_Toc170200492)

[17. NÁKLADY NA PONUKU 12](#_Toc170200493)

[18. OPRÁVNENOSŤ UCHÁDZAČA 12](#_Toc170200494)

[19. SPÔSOB PREDLOŽENIA PONUKY, MIESTO A LEHOTA NA PREDLOŽENIE PONUKY 12](#_Toc170200495)

[20. DOPLNENIE, ZMENA A ODVOLANIE PONUKY 13](#_Toc170200496)

[21. PODMIENKY ÚČASTI VO VEREJNOM OBSTARÁVANÍ 13](#_Toc170200497)

[Časť IV. OTVÁRANIE A VYHODNOTENIE PONÚK 21](#_Toc170200498)

[22. OTVÁRANIE A VYHODNOTENIE PONÚK 21](#_Toc170200499)

[23. PRIJATIE PONUKY A UZAVRETIE ZMLUVY 21](#_Toc170200500)

[ČASŤ V. KRITÉRIA NA VYHODNOTENIE PONÚK A PRAVIDLÁ ICH UPLATNENIA 23](#_Toc170200501)

[24. Kritéria na vyhodnotenie ponúk 23](#_Toc170200502)

[B– Zoznam príloh 25](#_Toc170200503)

ÚVOD

Predložením svojej ponuky uchádzač:

* v plnom rozsahu a bez obmedzenia akceptuje všetky zmluvné podmienky vrátane všetkých častí obsiahnutých v týchto súťažných podkladoch ako výlučné podmienky zadávania predmetnej zákazky a zrieka sa svojich vlastných podmienok,
* prehlasuje, že doklady uvedené v ponuke sú pravdivé, nie sú pozmenené a sú skutočné,
* dáva písomný súhlas k tomu, že doklady a dokumenty, ktoré poskytuje v súvislosti s týmto verejným obstarávaním, môže verejný obstarávateľ spracovávať a zverejňovať v súlade so zákonom.

# A - Pokyny pre záujemcov

Časť I. VŠEOBECNÉ INFORMÁCIE

##### 1. IDENTIFIKÁCIA VEREJNÉHO OBSTARÁVATEĽA

Názov organizácie: Univerzita Komenského v Bratislave (ďalej aj “UK”)

Adresa organizácie: Šafárikovo nám. 6, P.O.BOX 440, 814 99 Bratislava 1

IČO: 00 397 865

Internetová stránka: <http://www.uniba.sk>

Kontaktná osoba: Ing. Miroslava Vyšná, odborný referent Oddelenia centrálneho obstarávania zákaziek

 +421 2 9010 2074

 miroslava.vysna@uniba.sk

Link na zákazku v systéme Josephine: <https://josephine.proebiz.com/sk/tender/60864/summary>

##### 2. PREDMET ZÁKAZKY

* 1. Názov zákazky:

„*Automatizovaný systém elektronickej správy registratúry a obehu dokumentov pre Univerzitu Komenského v Bratislave“*

Predmetom tejto nadlimitnej zmiešanej zákazky na dodanie tovarov a poskytnutie služieb je dodanie, inštalácia a implementácia (vrátane úprav podľa interných procesov verejného obstarávateľa) certifikovaného elektronického informačného systému verejnej správy Elektronická registratúra (ďalej len ako „systém“), na zabezpečenie kompletnej správy listinných a elektronických dokumentov s cieľom IKT prostriedkami kompletne pokryť procesy od prijatia podania, jeho evidencie až po archiváciu spisu a obehu dokumentov. Predmetom zákazky je aj zabezpečenie služieb technickej podpory prevádzky, údržby a rozvoja systému z dôvodu zabezpečenia jeho riadnej prevádzkyschopnosti a úprav funkcionalít tak, aby mohla byť zabezpečená interoperabilita so všetkými informačnými systémami, s ktorými bude systém integrovaný počas doby minimálne 5 rokov.

Bližší opis predmetu zákazky je uvedený v prílohách týchto súťažných podkladov.

* 1. CPV kód (spoločný slovník obstarávania)

|  |
| --- |
| **Hlavný predmet** |
| Kód CPV | Opis |
| 48311000-1 | Softvérový balík na riadenie dokumentov |
| 72000000-5 | Služby informačných technológií: konzultácie, vývoj softvéru, internet a podpora |
| 72267100-0 | Údržba programového vybavenia (softvér) informačných technológií; |
| 722610000-2  | Softvérové podporné služby |
|  72512000-7 | Správa dokumentov |

* 1. Predpokladaná hodnota zákazky za celý predmet zákazky je **2 665 957,33 EUR bez DPH.**
	2. Verejný obstarávateľ si vyhradzuje právo neprijať ponuku uchádzača, ktorá presiahne predpokladanú hodnotu zákazky.

##### 3. ROZDELENIE PREDMETU ZÁKAZKY

* 1. Zákazka nie je rozdelená na časti. Uchádzač je povinný predložiť ponuku na celý predmet zákazky.
	2. Odôvodnenie nerozdelenia predmetu zákazky:

Verejný obstarávateľ nerozdelil predmet zákazky na časti z dôvodu, že tento predmet zákazky predstavuje homogénne aktivity, ktoré sú navzájom procesne, časovo a vecne prepojené. Predmet zákazky tvorí jeden komplexný organizačný a logický celok vzájomne na seba nadväzujúcich a prepojených činností. Poskytovanie služieb predmetu zákazky spočíva v plneniach a aktivitách, ktoré svojou povahou spolu nevyhnutne súvisia a sú na sebe závislé. Realizácia čiastkových plnení viacerými samostatnými poskytovateľmi by bola po technickej a organizačnej stránke komplikovaná, zvýšilo by sa riziko navýšenia dodatočných nákladov, a mohlo by byť ohrozené dodržiavanie zákonných lehôt. Nerozdelením predmetu zákazky na časti verejný obstarávateľ neuprie ani neobmedzí účasť záujemcov v danom verejnom obstarávaní. Požiadavku na plnenie predmetu zákazky bez rozdelenia na časti nemožno so zohľadnením ekonomických dôvodov, funkčných dôvodov a splnenia cieľa plnenia predmetu zákazky a účelu predmetu zákazky, na ktorý je určený, považovať za obmedzujúci prvok v predmetnom verejnom obstarávaní. Verejný obstarávateľ taktiež prihliadal aj na možné dôsledky nerozdelenia zákazky na časti v súvislosti s následným plnením verejnej zákazky, ktorými sú v prípade rozdelenia zákazky na časti možné predraženie, komplikovaná koordinácia plnenia jednotlivých dodávateľov, previazanosť čiastkových plnení a vo výsledku ohrozenie riadneho plnenia obstarávanej zákazky a termínov. Nerozdelenie predmetu zákazky na časti je opodstatnené a odôvodnené a nepredstavuje porušenie princípov verejného obstarávania.

##### 4. VARIANTNÉ RIEŠENIE A EKVIVALENTY

* 1. Verejný obstarávateľ neumožňuje predložiť variantné riešenie vo vzťahu k požiadavke na predmet zákazky.
	2. Ak súčasťou ponuky bude aj variantné riešenie, nebude takéto riešenie zaradené do vyhodnotenia a bude sa naň hľadieť akoby nebolo predložené.
	3. Ekvivalenty sa nepovažujú za variantné riešenie.
	4. V prípade, že súťažné podklady alebo ich prílohy odkazujú na konkrétneho výrobcu, technické riešenie/typ, značku výrobku alebo výrobok konkrétneho výrobcu, **pripúšťa verejný obstarávateľ použitie ekvivalentu**, pričom ponúkaný ekvivalentný výrobok alebo ekvivalentné technické riešenie musí spĺňať najmä požiadavky na rovnaké alebo kvalitatívne lepšie rozmerové, materiálové, technické, úžitkové alebo funkčné požiadavky a vlastnosti, ktoré sú špecifikované v súťažných podkladoch alebo ich prílohách. Verejný obstarávateľ požaduje, aby bol ekvivalent v predloženej ponuke jasne identifikovaný v zozname použitých ekvivalentných položiek tak, aby bolo možné posúdiť zhodu jeho technických, kvalitatívnych a iných vlastností s požiadavkami verejného obstarávateľa.
	5. Pri navrhovaní ekvivalentných materiálov/výrobkov/riešení musí uchádzač postupovať s odbornou starostlivosťou, pri ktorej musí zohľadniť pôvodný verejným obstarávateľom navrhovaný účel, plnú funkčnosť a zabezpečiť jeho dodržanie bez zmeny iných častí dokumentácie súťažných podkladov.
	6. Navrhovaný ekvivalent nesmie vyžadovať iné vedľajšie náklady, ktoré by musel zabezpečiť verejný obstarávateľ v rámci súčinnosti viažucej sa k plneniu predmetu zmluvy a prijatím predloženého ekvivalentu nesmie dôjsť k zvýšeným priamym alebo nepriamym nákladom vyplývajúcim z užívania dodaného predmetu zmluvy.
	7. V prípade, že uchádzač pri spracovaní ceny predmetu zákazky použije ekvivalentné materiály/výrobky/zariadenia, predloží do ponuky aj „Prehľad ekvivalentných materiálov, výrobkov a zariadení“ použitých pri ocenení predmetu zákazky. **Uvedený prehľad bude tvoriť súčasť ponuky uchádzača** (viď. bod 16 týchto súťažných podkladov). Ak uchádzač tento prehľad nevypracuje alebo niektorú položku do neho nezahrnie, znamená to, že uchádzač ocenil materiály, výrobky a zariadenia uvedené v poskytnutom opise predmetu zákazky.
	8. V prípade uvedenia konkrétnych značiek materiálov/ výrobkov/zariadení, pri ktorých sú uvedené minimálne požiadavky, môže uchádzač predložiť aj materiály/výrobky/zariadenia lepších parametrov. Dôkaz o ich vhodnosti musí byť priložený v ponuke. Uchádzač je povinný s ponukou predložiť *výrobný list tohto výrobku/ materiálu/zariadenia*, v ktorom preukáže, že ním navrhovaný ekvivalent spĺňa rovnaké alebo lepšie parametre ako sú minimálne požiadavky uvedené v súťažných podkladoch, resp. v opise predmetu zákazky.
	9. Verejný obstarávateľ si vyhradzuje právo neakceptovať navrhovaný ekvivalent v prípade, ak tento nespĺňa minimálne technické parametre. Dôkazné bremeno o vhodnosti navrhnutého materiálu/výrobku/zariadenia je na strane uchádzača.
	10. Uchádzač môže ponúknuť ekvivalentné materiály/tovary/zariadenia len za dodržania podmienok a pravidiel predkladania ekvivalentov uvedených v týchto súťažných podkladoch. Verejný obstarávateľ má v rámci vyhodnocovania ponuky právo požadovať od uchádzača technický list predmetných materiálov/výrobkov/zariadení (technológií, postupov), ak má komisia pochybnosti o splnení minimálnych technických parametrov, a to nielen pri predložených ekvivalentoch, ale aj pri predkladaní samotnej ponuky predmetu zákazky a teda aj samotných položiek j nej uvedených.

##### 5. MIESTO A LEHOTA USKUTOČNENIA PREDMETU ZÁKAZKY

* 1. Miestom uskutočnenia predmetu zákazky je Univerzita Komenského v Bratislave, jej fakulty a samostatne hospodáriace súčasti.
	2. Lehota dodania predmetu zákazky týkajúca sa dodania, implementácie a inštalácie systému je uvedená v Prílohe č. 1a týchto súťažných podkladov – v Opise predmetu zákazky, v časti Harmonogram nasadenia. Lehota na dodanie predmetu zákazky týkajúca sa poskytovaných služieb - technickej podpory prevádzky, údržby a rozvoja systému – je min. 5 rokov od nasadenia systému v prvej etape, pričom jej konečná dĺžka závisí od ponúknutého kritéria č. 3 (K3) úspešným uchádzačom.

##### 6. TYP ZÁKAZKY A ZMLUVA

* 1. Verejný obstarávateľ rozhodol v súlade s § 66 ods. 7 písm. b) zákona, že  vyhodnotenie splnenia podmienok účasti podľa § 40 zákona a vyhodnotenie ponúk z hľadiska splnenia požiadaviek na predmet zákazky podľa § 53 zákona sa uskutoční po vyhodnotení ponúk na základe kritérií na vyhodnotenie ponúk, vyhodnotenie ponúk bude realizované superreverzným spôsobom, t. j. ako prvý sa bude vyhodnocovať uchádzač, ktorý sa umiestnil na 1. mieste podľa návrhov na plnenie kritéria, t. j. po sčítaní celkovo pridelených bodov.
	2. Výsledkom zadávania zákazky bude uzavretie Zmluvy o dielo, Zmluvy o spracúvaní osobných údajov a Zmluvy o podpore prevádzky, údržbe a rozvoji systému. Zmluvy budú uzatvorené v súlade s príslušnými právnymi predpismi, najmä v súlade s ustanoveniami zákona č. 513/1991 Zb. Obchodný zákonník a zákona.
	3. Podrobné vymedzenie zmluvných podmienok na predmet zákazky tvorí Prílohu č. 3a/3b/3c týchto súťažných podkladov,resp. okrajovo Príloha č. 1a/1b/1c a Príloha č.2 týchto súťažných podkladov. Znenie zmlúv je záväzné, uchádzač nie je oprávnený meniť ustanovenia zmlúv. V prípade pripomienok k zmluvám je potrebné, aby uchádzači využili inštitúty uvedené v zákone (žiadosť o vysvetlenie). *Verejný obstarávateľ* ***nepožaduje predložiť podpísané návrhy zmlúv ako súčasť ponuky****, pričom uchádzač berie na vedomie, že predložením ponuky súhlasí so zmluvnými podmienkami, ktoré tvoria prílohy týchto súťažných podkladov.*

##### 7. ZDROJ FINANČNÝCH PROSTRIEDKOV

* 1. Predmet zákazky bude financovaný z vlastných zdrojov verejného obstarávateľa.
	2. Platba bude realizovaná formou bezhotovostného platobného styku, na základe daňového dokladu vystaveného dodávateľom, splatnosť ktorého je tridsať (30) dní od jeho doručenia.
	3. Verejný obstarávateľ preddavok neposkytuje.

##### 8. LEHOTA VIAZANOSTI PONÚK

* 1. Uchádzač je svojou ponukou viazaný **do lehoty 30.03.2026**.

Časť II. KOMUNIKÁCIA A VYSVETĽOVANIE

##### 9. DOROZUMIEVANIE MEDZI VEREJNÝM OBSTARÁVATEĽOM A ZÁUJEMCAMI, UCHÁDZAČMI

* 1. Komunikácia medzi verejným obstarávateľom a záujemcom/uchádzačom sa uskutočňuje
	v slovenskom alebo českom jazyku výhradne prostredníctvom informačného systému JOSEPHINE, prevádzkovaného na elektronickej adrese: <https://josephine.proebiz.com/>. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania.
	2. Uchádzač má možnosť registrovať sa do systému JOSEPHINE na stránke <https://josephine.proebiz.com/> pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID). Spôsob registrácie je uvedený v knižnici manuálov a odkazov (ikona vpravo hore, vľavo od štátnej vlajky/jazyka používaného v systéme).
	3. [Skrátený návod registrácie](https://store.proebiz.com/docs/josephine/sk/Skrateny_navod_ucastnik.pdf) Vás rýchlo a jednoducho prevedie procesom registrácie v systéme na elektronizáciu verejného obstarávania JOSEPHINE. Pre lepší prehľad tu nájdete tiež opis základných obrazoviek systému.
	4. Na bezproblémové používanie systému JOSEPHINE je nutné používať jeden z podporovaných internetových prehliadačov:
* Mozilla Firefox verzia 13.0 a vyššia,
* Google Chrome,
* Microsoft Edge.
	1. Pravidlá pre doručovanie – zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.
	2. Obsahom komunikácie prostredníctvom komunikačného rozhrania systému JOSEPHINE bude predkladanie ponúk, vysvetľovanie súťažných podkladov a Oznámenia o vyhlásení verejného obstarávania, prípadné doplnenie súťažných podkladov, vysvetľovanie predložených ponúk, vysvetľovanie predložených dokladov ako aj komunikácia pri revíznych postupoch medzi verejným obstarávateľom a záujemcami/uchádzačmi a akákoľvek ďalšia, výslovne neuvedená komunikácia v súvislosti s týmto verejným obstarávaním, s výnimkou prípadov, keď to výslovne vylučuje zákon.
	3. Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail (zadaný pri registrácii do systému JOSEPHINE) bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
	4. Ak je odosielateľom zásielky záujemca resp. uchádzač, tak po prihlásení do systému
	a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.

##### 10. VYSVETĽOVANIE A DOPLNENIE SÚŤAŽNÝCH PODKLADOV

* 1. V prípade potreby vysvetliť alebo objasniť údaje uvedené v Oznámení o vyhlásení verejného obstarávania, v súťažných podkladoch alebo v inej sprievodnej dokumentácii, môže ktorýkoľvek zo záujemcov požiadať o ich vysvetlenie výlučne prostredníctvom systému JOSEPHINE.
	2. Vysvetlenie súťažných podkladov alebo inej sprievodnej dokumentácie verejný obstarávateľ oznámi všetkým záujemcom, ktorí sú mu známi, **najneskôr však 6 dní pred uplynutím lehoty na predkladanie ponúk** alebo lehoty na predloženie dokladov preukazujúcich splnenie podmienok účasti za predpokladu, že o vysvetlenie záujemca požiada dostatočne vopred.

##### 11. OBHLIADKA MIESTA DODANIA PREDMETU ZÁKAZKY

* 1. Predmet zákazky nevyžaduje obhliadku.

##### 12. DÔVERNOSŤ PROCESU VEREJNÉHO OBSTARÁVANIA

* 1. Informácie týkajúce sa preskúmavania, vysvetľovania, vyhodnocovania, vzájomného porovnania ponúk a odporúčaní na prijatie ponuky sú dôverné. Členovia komisie na vyhodnotenie ponúk a zodpovedné osoby verejného obstarávateľa nesmú/nebudú počas prebiehajúceho procesu vyhlásenej súťaže poskytovať alebo zverejňovať uvedené informácie o obsahu ponúk ani uchádzačom, ani tretím osobám.
	2. Informácie, ktoré uchádzač v ponuke označí za dôverné (Príloha č. 2 týchto súťažných podkladov), nebudú zverejnené alebo inak použité bez predošlého súhlasu uchádzača, pokiaľ uvedené nebude v rozpore so zákonom a inými všeobecne záväznými právnymi predpismi/osobitnými predpismi (zákon č. 211/2000 Z. z. slobodnom prístupe k informáciám a o zmene a doplnení niektorých zákonov, zákon č. 215/2004 Z. z. o ochrane utajovaných skutočností a o zmene a doplnení niektorých zákonov atď.).
	3. Osobné údaje dotknutých osôb, ktoré sú súčasťou tohto procesu verejného obstarávania, sú spracúvané verejným obstarávateľom na vopred vymedzený účel v súlade s Nariadením Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov a zákona č. 18/2018 Z. z. o ochrane osobných údajov a o zmene a doplnení niektorých zákonov.
	4. Verejný obstarávateľ má za to, že predložením ponuky uchádzač zodpovedá za zabezpečenie súhlasov všetkých ostatných dotknutých osôb so spracovaním osobných údajov uvedených v predloženej ponuke podľa zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov a GDPR a na požiadanie tieto súhlasy predloží verejnému obstarávateľovi. Uvedené platí aj pre prípad, keď ponuku predkladá skupina dodávateľov.

Časť III. PRÍPRAVA A PREDKLADANIE PONUKY

##### 13. VYHOTOVENIE PONUKY

* 1. Verejný obstarávateľ vyžaduje, aby ponuka bola vyhotovená výlučne v elektronickej forme v súlade s § 49 ods. 1 písm. a) zákona prostredníctvom systému JOSEPHINE v lehote na predkladanie ponúk. V prípade, ak uchádzač predloží ponuku v papierovej podobe, nebude táto ponuka otvorená a zaradená do hodnotenia.
	2. Predkladanie ponúk je umožnené iba autentifikovaným uchádzačom. Autentifikáciu je možné vykonať týmito spôsobmi:
* V systéme JOSEPHINE registráciou a prihlásením pomocou občianskeho preukazu
s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE, a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.
* Nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.
* Vložením dokumentu preukazujúceho osobu štatutára na kartu užívateľa po registrácii, ktorý je podpísaný elektronickým podpisom štatutára, alebo prešiel zaručenou konverziou. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.
* Vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod. O dokončení autentifikácie je uchádzač informovaný e-mailom.
* Počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. Lehota na tento úkon sú obvykle 3 pracovné dni a je potrebné s touto lehotou počítať pri vkladaní ponuky.
	1. Autentifikovaný uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
	2. Ponuka je do systému JOSEPHINE vložená vo chvíli dokončenia spracovania obálky (priebeh spracovávania systém znázorňuje percentami vedľa príslušného tlačidla). Vloženie ponuky systém potvrdí hláškou „Uložené“ a samotná ponuka sa zobrazí v záložke Ponuky a žiadosti. Predloženú ponuku vidí uchádzač zobrazenú v záložke Ponuky a žiadosti s dátumom vloženia. Po úspešnom odoslaní ponuky do systému JOSEPHINE je uchádzačovi odoslaný notifikačný informatívny e-mail s informáciou o podanej ponuke.
	3. Pokiaľ sa v týchto súťažných podkladoch hovorí o predložení/zaslaní ponuky, dokumentov a pod., má sa za to, že sa jedná výlučne o elektronické predloženie dokumentov (tak zo strany záujemcu/uchádzača, ako aj verejného obstarávateľa). V tejto zákazke sa bude v papierovej podobe predkladať len originál bankovej záruky/poistenie záruky.
	4. Verejný obstarávateľ si vyhradzuje právo požadovať doklady a dokumenty v listinnej podobe v prípade, ak má dôvodné pochybnosti o pravosti/originalite naskenovaných dokumentov alebo v prípade, ak je uchádzač úspešný
	5. Verejný obstarávateľ upozorňuje záujemcov na ustanovenie § 49 ods. 4 zákona.

##### 14. JAZYK, MENA A CENY UVÁDZANÉ V PONUKE

* 1. Ponuka a ďalšie doklady a dokumenty v tomto verejnom obstarávaní sa predkladajú v štátnom jazyku používanom na území Slovenskej republiky, t. j. v slovenskom jazyku, resp. v českom jazyku.
	2. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.
	3. Uchádzačom navrhovaná zmluvná cena uvedená v ponuke bude vyjadrená v mene EUR, ako cena bez DPH, zaokrúhlená podľa matematických pravidiel maximálne na dve desatinné miesta. Cena nesmie byť viazaná na inú menu.
	4. Cena za predmet zákazky musí byť stanovená podľa zákona NR SR č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR č. 18/1996 o cenách a musia v nej byť započítané **všetky náklady, ktoré súvisia, resp. vzniknú v súvislosti s plnením predmetu tejto zákazky**, vrátane primeraného zisku.
	5. V prípade, že uchádzač nie je platiteľom DPH a v priebehu plnenia zmluvy sa stane platiteľom DPH, nemá nárok na zvýšenie ceny o DPH.

##### 15. ZÁBEZPEKA PONUKY

* 1. Verejný obstarávateľ vyžaduje na zabezpečenie ponuky zloženie zábezpeky.
	2. Zábezpeka je stanovená vo výške **70 *000,00 EUR.***

 Spôsob zloženia zábezpeky:

* zložením finančných prostriedkov uchádzača na bankový účet verejného obstarávateľa,
* poskytnutím bankovej záruky,
* poistením záruky.

Spôsob zloženia zábezpeky si vyberie uchádzač.

* 1. Podmienky zloženia zábezpeky

15.3.1 zložením finančných prostriedkov na bankový účet verejného obstarávateľa

* + - finančné prostriedky musia byť zložené v uvedenej čiastke na bankový účet verejného obstarávateľa vedený v:

|  |  |
| --- | --- |
| Banka: | Štátna pokladnica |
| IBAN: | SK20 8180 0000 0070 0008 3194 |
| BIC/SWIFT: | SPSRSKBA |
| Variabilný symbol: | 2377/2025 |
| Doplňujúci údaj, poznámka: | Systém  |

* + - finančné prostriedky musia byť pripísané na účet verejného obstarávateľa najneskôr do uplynutia lehoty na predkladanie ponúk,
		- doba platnosti zábezpeky vo forme zloženia finančných prostriedkov na účet verejného obstarávateľa musí byť počas celej lehoty viazanosti ponúk,
		- súčasťou ponuky uchádzača musí byť výpis z bankového účtu, ktorým uchádzač preukáže, že v prospech účtu verejného obstarávateľa boli poukázané finančné prostriedky vo výške zodpovedajúcej výške zábezpeky.

15.3.2 poskytnutím bankovej záruky za uchádzača

* + - banková záruka za uchádzača môže byť poskytnutá bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou (ďalej len „banka“),
		- zo  záručnej listiny vystavenej bankou musí vyplývať, že neodvolateľne, bez akýchkoľvek námietok uspokojí verejného obstarávateľa do výšky finančných prostriedkov, ktoré verejný obstarávateľ požaduje ako zábezpeku viazanosti ponuky uchádzača, v prípade, ak uchádzač odstúpi od svojej ponuky alebo neposkytne súčinnosť na podpis zmluvy v lehote viazanosti ponúk a verejný obstarávateľ písomne banke oznámi svoje nároky z bankovej záruky v lehote platnosti bankovej záruky,
		- záručná listina musí byť naskenovaná vo formáte .pdf a vložená do elektronickej ponuky v systéme JOSEPHINE,
		- v prípade využitia bankovej záruky doručí uchádzač originál záručnej listiny banky najneskôr v lehote na predkladanie ponúk, a to v uzatvorenom nepriehľadnom obale (napr. v obálke) osobne alebo poštou na adresu verejného obstarávateľa:

Univerzita Komenského v Bratislave

Šafárikovo nám. 6, P.O.BOX 440

814 99 Bratislava,

* + - obal s originálom bankovej záruky uchádzač označí „Verejná súťaž – neotvárať“ a doplní heslom: „Banková záruka – Automatizovaný systém elektronickej správy registratúry a obehu dokumentov pre Univerzitu Komenského v Bratislave“,
		- doba platnosti a účinnosti bankovej záruky je najmenej počas celej lehoty viazanosti ponúk,

15.3.3 poistením záruky

* záručnú listinu vystavuje poisťovňa
* pre podmienky zloženia sa použijú ustanovenia bodu 15.3.2.
	1. Ak bola zábezpeka zložená na účet v banke, verejný obstarávateľ vráti zábezpeku uchádzačom aj s úrokmi, ak ich banka poskytuje.

##### 16. OBSAH PONUKY

* 1. Doklady a dokumenty predložené uchádzačom môžu byť v súlade s § 49 ods. 7 zákona kópie dokladov v elektronickej podobe (odporúčaný formát pdf).
	2. Ponuka predložená uchádzačom musí obsahovať nasledovné doklady, dokumenty a informácie:
		1. ***Čestné vyhlásenie skupiny dodávateľov***podľa Prílohy č. 4 týchto súťažných podkladov a plnomocenstvo pre jedného z členov skupiny konajúceho za skupinu dodávateľov v prípade, ak ponuku predkladá skupina dodávateľov,
		2. ***Splnomocnenie*** konať za uchádzača alebo skupinu uchádzačov, ak ponuku a doklady v nej podpisuje iná osoba ako člen/členovia štatutárny orgánu oprávnený/í konať v mene uchádzača,
		3. ***Doklady a dokumenty, ktorými uchádzač preukazuje splnenie podmienok účasti*** uvedené v Oznámení o vyhlásení verejného obstarávania a v bode 21. týchto súťažných podkladov,
		4. ***Návrh na plnenie kritérií na vyhodnotenie ponúk*** (hárky 1,2 a 3) v súlade s Prílohou č. 2 týchto súťažných podkladov, vo formáte pdf s podpisom, ako aj vo formáte xls z dôvodu následného vyhodnocovania ponúk komisiou. 4 hárok v danom dokumente slúži ako príloha k zmluve o dielo a k zmluve o podpore prevádzky, údržbe a rozvoji systému za účelom určenia výšky jednotlivých platieb, ktoré bude úspešný uchádzač fakturovať za dodanie a implementáciu systému na jednotlivé súčasti verejného obstarávateľa. V danom hárku sa sumy určené na fakturáciu automaticky vypočítajú doplnením súm prislúchajúcich ku kritériu č. 1 (K1) v hárku č. 1 uchádzačom.
		5. **Čestné vyhlásenie *k podmienke účasti osobného postavenia*** na preukázanie splnenia podmienky účasti podľa § 32 ods. 1 písm. a) a ods. 7 a 8. zákona (Príloha č.6 týchto súťažných podkladov) alebo vyhlásenie, ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia,
		6. ***Prehľad ekvivalentných materiálov, výrobkov a zariadení***, ak je potrebný, ktorý bude spracovaný podľa informácií uvedených v bode 4 týchto súťažných podkladov. Zároveň uchádzač predloží **samostatný očíslovaný zoznam vrátane technických listov k ponúknutým ekvivalentom**, alebo zoznam iných vhodných dokumentov, ak sú potrebné, ktorými preukáže požadované technické a funkčné vlastnosti ekvivalentných výrobkov, vrátane podrobných špecifikácií,
		7. Ak uchádzač nevypracoval ponuku sám, uvedie ***identifikačné údaje osoby, ktorej služby alebo podklady pri vypracovaní ponuky využil*** (min. meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené),
		8. ***Potvrdenie o zložení zábezpeky*** v súlade s bodom 15. týchto súťažných podkladov,
		9. Verejný obstarávateľ požaduje, aby bol systém zapísaný v aktuálnom v „Zozname certifikátov vydaných Ministerstvom vnútra Slovenskej republiky informačným systémom na správu registratúry“, s úrovňou zhody „**Vysoká úroveň**“. Link na aktuálny zoznam vydaný k 18.02.2025: [Prehlad\_vydanych\_certifikatov\_202502\_32.pdf](https://www.minv.sk/swift_data/source/verejna_sprava/odbor_archivov_a_registratur/sprava_registratury/informacne_systemy_na_spravu_registratury/Prehlad_vydanych_certifikatov_202502_32.pdf).

V rámci tejto požiadavky na predmet zákazky nie je potrebné v ponuke verejnému obstarávateľovi nič predkladať, podstatný je zápis vo vyššie uvedenom zozname s požadovanou úrovňou. Verejný obstarávateľ si splnenie tejto požiadavky skontroluje v predmetnom zozname sám.

* 1. Všetky časti ponuky musia byť podpísané uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch. Ak uchádzač splnomocní/poverí tretiu osobu konať za neho pri podpise dokumentov predkladaných v súťaži, musí byť súčasťou ponuky aj plnomocenstvo (poverenie) – bod. 16.2.2 týchto súťažných podkladov - splnomocňujúce takúto osobu na podpis dokumentov predkladaných v súťaži. V prípade, že ponuku predkladá skupina dodávateľov, všetky časti ponuky vrátane dokumentov uvedených vyššie, musia byť podpísané všetkými členmi skupiny alebo osobou/osobami oprávnenými konať v danej veci za ostatných členov skupiny.
	2. V súlade so zákonom č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente,) verejný obstarávateľ uzná doklady vymenované v bode 16.2 aj ako elektronický dokument, ak bude predložený v podobe novovzniknutého elektronického dokumentu, ktorý bol transformovaný spôsobom zaručenej konverzie v zmysle štvrtej časti zákona o e-Governmente
	3. Verejný obstarávateľ takisto uzná dokumenty uvedené v bode 16.2 aj ako elektronický dokument s elektronickým podpisom za predpokladu, že budú preskúmateľné. Podmienky použitia elektronického podpisu sú upravené v § 20 ods. 13 až 16 zákona.
	4. V prípade, že sú doklady, ktoré tvoria ponuku uchádzača, vydávané orgánom verejnej správy (alebo inou povinnou inštitúciou) priamo v digitálnej podobe, môže uchádzač vložiť do systému tento digitálny doklad (vrátane jeho úradného prekladu).

##### 17. NÁKLADY NA PONUKU

* 1. Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi bez ohľadu na výsledok verejného obstarávania a to aj v prípade, že verejný obstarávateľ neprijme ani jednu z predložených ponúk alebo zruší tento postup zadávania zákazky.

##### 18. OPRÁVNENOSŤ UCHÁDZAČA

* 1. Uchádzačom, ktorý predkladá ponuku môže byť fyzická osoba alebo právnická osoba vystupujúca voči verejnému obstarávateľovi samostatne alebo skupina fyzických osôb/právnických osôb vystupujúcich voči verejnému obstarávateľovi spoločne, ako skupina dodávateľov. Tohto verejného obstarávania sa nemôžu zúčastniť hospodárske subjekty so sídlom v treťom štáte, s ktorým nemá Slovenská republika alebo Európska únia uzavretú medzinárodnú zmluvu zaručujúcu rovnaký a účinný prístup k verejnému obstarávaniu v tomto treťom štáte pre hospodárske subjekty so sídlom v Slovenskej republike.
	2. Používaním pojmu „uchádzač“ v týchto súťažných podkladoch sa myslí/zahŕňa aj pojem skupina dodávateľov.
	3. Uchádzač – skupina dodávateľov - je povinný v ponuke predložiť doklad podpísaný všetkými členmi skupiny o nominovaní vedúceho člena skupiny oprávneného konať v mene ostatných členov skupiny bod 16.2.1 súťažných podkladov. Tento splnomocnený člen skupiny sa zaregistruje v systéme JOSEPHINE a predloží ponuku za všetkých členov skupiny. Verejný obstarávateľ bude komunikovať prostredníctvom systému JOSEPHINE len s určeným členom, a nie so všetkými členmi skupiny.
	4. Každý uchádzač môže vo verejnom obstarávaní predložiť iba jednu ponuku.
	5. Právnická osoba, ktorej zakladateľ, člen alebo spoločník je politická strana alebo politické hnutie sa verejného obstarávania nesmie zúčastniť. Ak takáto právnická osoba predloží ponuku, nebude ju možné zaradiť do vyhodnotenia a bude vylúčená.
	6. V prípade, ak úspešným uchádzačom bude skupina dodávateľov v zmysle § 37 zákona, návrh zmluvy, ktorý bude predkladať úspešný uchádzač – skupina, musí byť podpísaný oprávneným zástupcom každého z účastníkov skupiny dodávateľov (člena skupiny) a v čl. I návrhu zmluvy musia byť uvedené údaje každého člena skupiny dodávateľov samostatne. V prípade účasti skupiny dodávateľov, ktorí nevytvárajú právnu formu zoskupenia s vlastnou právnou subjektivitou, je potrebné, aby zmluva bola podpísaná za každého člena skupiny samostatne, prípadne ak bude podpisovať zmluvu splnomocnený zástupca skupiny, je potrebné predložiť plnú moc (scan originálu alebo overenej fotokópie), v ktorej bude výslovne uvedené, že sa plnomocenstvo vzťahuje aj na podpis zmluvy s verejným obstarávateľom v mene všetkých členov skupiny dodávateľov. Členovia skupiny dodávateľov, ktorá nevytvorí ku dňu uzatvorenia zmluvy právnu formu s vlastnou právnou subjektivitou, budú zodpovedať za plnenie predmetu zákazky spoločne a nerozdielne bez ohľadu na ich vnútorné vzťahy.

##### 19. SPÔSOB PREDLOŽENIA PONUKY, MIESTO A LEHOTA NA PREDLOŽENIE PONUKY

* 1. Ponuka sa predkladá elektronicky prostredníctvom informačného systému JOSEPHINE v lehote na predkladanie ponúk. **Lehota na predkladanie ponúk je stanovená v Oznámení o vyhlásení verejného obstarávania.**
	2. Po uplynutí lehoty na predkladanie ponúk prostredníctvom systému JOSEPHINE systém uchádzača upozorní, že uplynula lehota na predkladanie ponúk a predloženú ponuku nebude možné otvoriť.

##### 20. DOPLNENIE, ZMENA A ODVOLANIE PONUKY

* 1. Uchádzač môže predloženú ponuku dopĺňať, meniť alebo vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).

##### 21. PODMIENKY ÚČASTI VO VEREJNOM OBSTARÁVANÍ

* 1. ***Osobné postavenie***
		1. Uchádzač preukazuje splnenie podmienok účasti osobného postavenia vo verejnom obstarávaní spôsobom podľa § 32 ods. 2, 4 a 5 zákona (predloženie dokladov) alebo podľa § 152 zákona (v rámci SR zápis do Zoznamu hospodárskych subjektov – tento si vie verejný obstarávateľ dohľadať sám, nie je potrebné dokladať tento doklad), alebo spôsobom uvedeným bode 21.5.
		2. Verejný obstarávateľ na účely splnenia podmienok účasti osobného postavenia uzná aj zápis uchádzača v obdobnom alebo rovnocennom registri (ako je Zoznam hospodárskych subjektov) vedenom príslušným orgánom v štáte sídla uchádzača (napr. v Českej republike v Sezname kvalifikovaných dodávatelu), a to v rozsahu zapísaných údajov.
		3. Uchádzač, ktorého tvorí skupina dodávateľov, preukazuje splnenie podmienok účasti týkajúcich sa osobného postavenia za každého člena skupiny osobitne. Splnenie podmienky účasti podľa § 32 ods. 1 písm. e) zákona (oprávnenie dodávať tovar, uskutočňovať stavebné práce a služby) preukazuje člen skupiny len vo vzťahu k tej časti predmetu zákazky, ktorú má zabezpečiť.
		4. Uchádzač preukáže osobné postavenie podľa § 32 zákona za každú inú osobu podľa § 33 ods. 2 zákona a § 34 ods. 3 zákona.
		5. Verejný obstarávateľ disponuje prístupom do informačného systému oversi.gov.sk. Uchádzač, ktorý chce preukázať podmienky účasti osobného postavenia predložením dokladov, nie je povinný predkladať nasledujúce doklady:
* § 32 ods. 2 písm. a) zákona (uchádzač nepredkladá len výpis z registra trestov PO),
* § 32 ods. 2 písm. b) zákona,
* § 32 ods. 2 písm. c) zákona,
* § 32 ods. 2 písm. d) zákona,
* § 32 ods. 2 písm. e) zákona,
* § 32 ods. 2 písm. f) zákona (uchádzač nepredkladá čestné vyhlásenie, len ak jeho štát sídla, miesta podnikania alebo obvyklého pobytu je Slovenská republika),

nakoľko si ich vie verejný obstarávateľ overiť, s výnimkou dokladov uvedených v bode 21.1.6 nižšie.

* + 1. Uchádzač, ktorý chce preukázať podmienky účasti osobného postavenia predložením dokladov, je povinný predkladať nasledujúce doklady:
* § 32 ods. 2 písm. a) zákona - výpis z registra trestov nie starším ako tri mesiace za všetkých členov štatutárneho orgánu, členov dozorného orgánu, prokuristu/ov. Ak uchádzač nepredloží doklady podľa predchádzajúcej vety, je povinný na účely preukázania tejto podmienky účasti poskytnúť verejnému obstarávateľovi údaje potrebné na vyžiadanie si výpisu z registra trestov z informačného systému oversi.gov.sk, a to podľa § 12 ods. 4 zákona č. 192/2023 Z. z. o registri trestov a o zmene a doplnení niektorých zákonov v znení neskorších predpisov,
* § 32 ods. 2 písm. f) zákona - čestné vyhlásenie, že uchádzač nemá uložený zákaz účasti vo verejnom obstarávaní prekladá len v prípade, ak jeho štát sídla, miesta podnikania alebo obvyklého pobytu je iný ako Slovenská republika.
	+ 1. V prípade, ak by verejný obstarávateľ v období vyhodnotenia splnenia podmienok účasti osobného postavenia nemal z technických dôvodov na strane prevádzkovateľa portálu www.oversi.gov.sk možnosť prístupu k týmto údajom, je oprávnený vyžiadať si od uchádzačov originál alebo osvedčenú kópiu príslušného dokladu.

Uchádzači pochádzajúci z iných krajín ako zo SR, sú povinní predkladať verejnému obstarávateľovi aj dokumenty uvedené v bode 21.1.5 (prípadne ich dočasne nahradiť jednotným európskym dokumentom (ďalej len „JED“)), keďže verejný obstarávateľ má prístup do registrov zriadených len v SR.

* 1. ***Technická spôsobilosť alebo odborná spôsobilosť***
		1. § 34 ods. 1 písm. a) zákona – referencie uchádzača

Uchádzač preukáže technickú alebo odbornú spôsobilosť zoznamom dodaných tovarov za predchádzajúcich **5 rokov** od vyhlásenia verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ podľa zákona

Za vyhlásenie verejného obstarávania sa považuje zverejnenie Oznámenia o vyhlásení verejného obstarávania v Úradnom vestníku EÚ.

Verejný obstarávateľ v zmysle § 34 ods. 1 písm. a) zákona a v nadväznosti na § 34 ods. 2 zákona za účelom zaistenia primeranej úrovne hospodárskej súťaže stanovil dobu na preukázanie technickej alebo odbornej spôsobilosti zoznamom poskytnutých služieb na päť rokov od vyhlásenia verejného obstarávania.

*Minimálna požadovaná úroveň štandardov:*

Uchádzač predloží zoznam dodaných tovarov rovnakého alebo porovnateľného charakteru, ako je predmet zákazky za predchádzajúcich **5 rokov** (rozhodné obdobie) od vyhlásenia verejného obstarávania, *v súhrnnej hodnote 1 096 844,- EUR bez DPH vo výške predpokladanej hodnoty zákazky časti zákazky.*

Za dodanie tovarov  rovnakého alebo obdobného charakteru ako je predmet tejto zákazky sa považuje dodanie a implementácia informačného systému verejnej správy Elektronická registratúra.

Zároveň zo zoznamu dodaných tovarov musí vyplynúť, že:

- dodanie tovaru sa týkalo realizácie projektu/projektov spĺňajúceho/cich nasledovné podmienky:

1. podmienka:

* súčasťou dodania bola implementácia a nasadenie informačného systému pre elektronickú správu registratúry a zároveň
* tento informačný systém bol realizovaný v aktívnej, resp. v produkčnej prevádzke pre min. 3500 aktívnych užívateľov podľa slovenského zákona č. 395/2002 Z. z o archívoch a registratúrach a o doplnení niektorých zákonov v znení neskorších predpisov,

2. podmienka:

* súčasťou dodania bola implementácia a nasadenie informačného systému pre elektronickú správu registratúry a zároveň

súčasťou dodania systému bola aj integrácia tohto informačného systému na systém ERP (Enterprise Resource Planning) a iný informačný systém, ktorý komunikuje s niektorým z orgánov verejnej správy (napr. akademický informačný systém),3. podmienka:

* súčasťou dodania bola implementácia a nasadenie informačného systému pre elektronickú správu registratúry a zároveň
* tento informačný systém pre elektronickú správu registratúry disponuje certifikátom na úrovni vysokej zhody s požiadavkami výnosu Ministerstva vnútra Slovenskej republiky č. 525/2011 Z. z. o štandardoch pre elektronické informačné systémy na správu registratúry.
* Uvedené môžu uchádzači preukázať jedným, alebo viacerými projektami.

Verejný obstarávateľ bude zo zoznamu dodaných tovarov akceptovať len tie časti dodaných tovarov, ktoré boli dodané v tzv. rozhodnom období, tzn. dodané tovary za predchádzajúcich päť rokov od vyhlásenia verejného obstarávania. V prípade, ak uchádzač predloží v zozname dodaných tovarov aj tovary, ktorých dodanie presahuje stanovené obdobie, uchádzač v zozname dodaných tovarov uvedie osobitne tovary, ktoré boli dodané v požadovanom období.

* + 1. *§34 ods. 1. písm. d) - v nadväznosti na § 35 zákona – manažérstvo kvality*

Uchádzač predloží opis opatrení použitých uchádzačom na zabezpečenie kvality v spojitosti s § 35 zákona.

*Minimálna požadovaná úroveň štandardov:*

Uchádzač je povinný predložiť platný **certifikát systému manažérstva kvality pre oblasť vývoja informačných systémov podľa normy ISO 9001** aktuálnej ku dňu predloženia ponuky, resp. jeho ekvivalent súvisiaci s predmetom zákazky.

Podľa § 35 zákona, ak verejný obstarávateľ vyžaduje predloženie certifikátu systému manažérstva kvality vydaného nezávislou inštitúciou, ktorým sa potvrdzuje splnenie požiadaviek na systém manažérstva kvality uchádzačom pre oblasť vývoja informačných systémov, odkazuje na systém manažérstva kvality podľa technických noriem, ktorý je certifikovaný akreditovanou osobou. Verejný obstarávateľ uzná ako rovnocenný certifikát systému manažérstva kvality vydaný príslušným orgánom členského štátu.

Ak uchádzač objektívne nemal možnosť získať príslušný certifikát v určených lehotách, verejný obstarávateľ musí prijať aj iné dôkazy o rovnocenných opatreniach na zabezpečenie systému manažérstva kvality predložené uchádzačom, ktorými preukáže, že ním navrhované opatrenia na zabezpečenie systému manažérstva kvality sú v súlade s požadovanými slovenskými technickými normami na systém manažérstva kvality. Hospodársky subjekt môže predbežne nahradiť doklady na preukázanie splnenia podmienok účasti určené verejným obstarávateľom jednotným európskym dokumentom v zmysle § 39 zákona.

*Minimálna požadovaná úroveň štandardov:*

Uchádzač je povinný predložiť platný **certifikát systému manažérstva informačnej bezpečnosti pre oblasť vývoja informačných systémov podľa normy ISO 27001** aktuálnej ku dňu predloženia ponuky, resp. jeho ekvivalent súvisiaci s predmetom zákazky.

Verejný obstarávateľ uzná ako rovnocenný certifikát systému informačnej bezpečnosti pre oblasť vývoja informačných systémov vydaný príslušným orgánom členského štátu. Ak uchádzač objektívne nemal možnosť získať príslušný certifikát v určených lehotách, verejný obstarávateľ musí prijať aj iné dôkazy o rovnocenných opatreniach na zabezpečenie systému manažérstva informačnej bezpečnosti predložené uchádzačom, ktorými preukáže, že ním navrhované opatrenia na zabezpečenie systému manažérstva informačnej bezpečnosti sú v súlade s požadovanými slovenskými technickými normami na systém manažérstva informačnej bezpečnosti. Hospodársky subjekt môže predbežne nahradiť doklady na preukázanie splnenia podmienok účasti určené verejným obstarávateľom jednotným európskym dokumentom v zmysle § 39 zákona.

* + 1. *§34 ods. 1. písm. g) - kvalifikácia osôb*

Uchádzač danú podmienku účasti preukáže údajmi o vzdelaní a odbornej praxi alebo o odbornej kvalifikácií osôb určených na plnenie zmluvy alebo koncesnej zmluvy alebo riadiacich zamestnancov.

*Minimálna požadovaná úroveň štandardov:*

Verejný obstarávateľ požaduje, aby uchádzač preukázal, že na plnení zmluvy, tzn. na poskytovaní služieb tvoriacich predmet zákazky sa bude podieľať riadiaci zamestnanec a osoba zodpovedná za poskytnutie služby (ďalej tiež „kvalifikovaný špecialita“) na minimálne nižšie uvedenej riadiacej pozícii, pričom tento kvalifikovaný špecialista musí spĺňať nižšie uvedené minimálne odborné a kvalifikačné podmienky:

Minimálne jeden **kvalifikovaný špecialist**a č. 1 **- Projektový manažér** , ktorý spĺňa a preukáže nasledovné minimálne požiadavky:

* minimálne **3-ročné praktické skúsenosti** (odborná prax) v oblasti projektového riadenia IT projektov; túto podmienku účasti uchádzač preukáže profesijným životopisom;
* minimálne **5 praktických skúseností** (odborná prax) s realizáciou projektov v pozícii projektového manažéra v oblasti IT, pričom minimálne tri projekty musia byť zamerané na digitalizáciu, implementáciu alebo podporu SW riešenia zabezpečujúceho elektronické spracovanie spisov a administratívnych procesov t.j. registratúrny systém s vysokým stupňom zhody s požiadavkami výnosu č. 525/2011 Z. z., túto podmienku účasti uchádzač preukáže profesijným životopisom;

Minimálne jeden **kvalifikovaný špecialista č. 2** - **Procesný analytik**, špecialista v oblasti analýzy a modelovania procesov na SW platforme pre elektronické spracovanie spisov a administratívnych procesov)

* minimálne **3-ročné praktické skúsenosti** (odborná prax) v oblasti procesnej analýzy a modelovania procesov elektronického spracovania dokumentov a administratívnych procesov; túto podmienku účasti uchádzač preukáže profesijným životopisom;
* minimálne **5 (päť) praktických skúseností** (odborná prax) s procesnou analýzou SW riešenia zabezpečujúceho digitalizáciu, elektronické spracovanie spisov a administratívnych procesov, pričom minimálne tri projekty musia byť zamerané na implementáciu alebo podporu SW riešenia zabezpečujúceho elektronické spracovanie spisov a administratívnych procesov t.j. registratúrny systém s vysokým stupňom zhody s požiadavkami výnosu č. 525/2011 Z. z..; uchádzač túto podmienku preukáže profesijným životopisom;

Minimálne jeden **kvalifikovaný špecialista č. 3** - **Špecialista pre elektronickú registratúru / programátor na elektronické spracovanie spisov a administratívnych procesov**

* minimálne **3-ročné skúsenosti** (odborná prax) v oblasti návrhu architektúry a vývoja SW riešení pre digitalizáciu, elektronické spracovanie dokumentov a administratívnych procesov; túto podmienku účasti uchádzač preukáže profesijným životopisom;

minimálne **5 praktických skúseností** (odborná prax) s návrhom architektúry a programovaním SW riešení zabezpečujúcich elektronické spracovanie dokumentov a administratívnych procesov s integráciou OCR systémov, ako aj integráciou na softvéry tretích strán; túto podmienku účasti uchádzač preukáže profesijným životopisom;

* + 1. *§34 ods. 1. písm. m) - predloženie vzorky – testovacia verzia systému*

Minimálna požadovaná úroveň štandardov:

Verejný obstarávateľ požaduje predloženie testovacej verzie systému (funkčného, integračného, záťažového testovania a testovania dostupnosti registratúrneho systému vrátane zaškolenia zamestnancov objednávateľa na vykonanie testovania). Súčasťou etapy bude vytvorenie testovacej dokumentácie a používateľskej dokumentácie pre účely testovania.

Bližší opis metodiky vyhodnocovania vzorky – testovania demo verzie systému – je uvedený v prílohe č.7 týchto súťažných podkladov

* 1. ***Spoločné ustanovenia pre podmienky účasti podľa § 34 zákona***
* § 34 ods. 3 zákona uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač verejnému obstarávateľovi preukázať, že pri plnení zmluvy alebo koncesnej zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až g) a ods. 7; oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky, na ktorú boli kapacity uchádzačovi poskytnuté.
* Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami najmä podľa odseku 1 písm. g), uchádzač môže využiť kapacity inej osoby len, ak táto bude reálne vykonávať stavebné práce alebo služby, na ktoré sa kapacity vyžadujú. Verejný obstarávateľ môže u osoby, ktorej kapacity majú byť použité na preukázanie technickej spôsobilosti alebo odbornej spôsobilosti, hodnotiť existenciu dôvodov na vylúčenie podľa § 40 ods. 8 zákona.
* Skupina dodávateľov preukazuje splnenie podmienok účasti vo verejnom obstarávaní týkajúce sa splnenia podmienok účasti technickej spôsobilosti a odbornej spôsobilosti.
* Doklady, ktorými uchádzač preukazuje splnenie podmienok účasti, ktoré sú vyjadrené v inej mene ako Euro, uchádzač predloží v pôvodnej mene a v prepočte na menu Euro. Na prepočet ostatnej meny sa prepočítajú ceny na EUR podľa priemerného ročného kurzu ECB (Európskej centrálnej banky) za príslušný kalendárny rok. Za rok 2025 kurzom ECB ku dňu vyhlásenia oznámenia v Úradnom vestníku EÚ. Uchádzač je povinný v ponuke podrobne zdokumentovať prepočítavací postup pri každom doklade, v ktorom sa prepočet meny vykonal.
	1. ***Všeobecne k preukazovaniu splnenia podmienok účasti***
* **Splnenie podmienok účasti** (všetkých podmienok účasti) **môže uchádzač preukázať vyplneným jednotným európskym dokumentom (ďalej aj "JED")** podľa § 39 ods. 1 zákona, pričom z uchádzačom predloženého predmetného dokumentu musí byť jednoznačne zrejmé, že rozsahom a obsahom spĺňa podmienky účasti požadované verejným obstarávateľom, ku dňu predkladania ponúk a je schopný túto skutočnosť preukázať.
* V prípade uplatnenia formulára JED uchádzač, ktorý na preukázanie podmienok účasti využíva kapacity iných osôb (podľa § 34 ods. 3 zákona) musí zabezpečiť a predložiť JED za seba, ako aj za každý zo subjektov, ktorého kapacity využíva. Ak ponuku predkladá skupina dodávateľov a chce preukazovať splnenie podmienok účasti formulárom JED, formulár JED predloží každý člen skupiny.
* JED je pre uchádzačov dostupný na webovej adrese Úradu pre verejné obstarávanie https://www.uvo.gov.sk/jednotny-europsky-dokument-pre-verejne-obstaravanie, kde sa nachádza aj manuál k jeho vyplneniu.
* Verejný obstarávateľ pripúšťa vyplnenie Globálneho údaju pre podmienky účasti v časti IV: Podmienky účasti JED-u. Ak uchádzač vyplní oddiel α časti IV JED-u, nemusí vyplniť iné oddiely časti IV. JED-u. Ak sú požadované doklady pre verejného obstarávateľa priamo a bezodplatne prístupné v elektronických databázach, uchádzač v JED-e uvedie aj informácie potrebné na prístup do týchto elektronických databáz, najmä internetovú adresu elektronickej databázy, akékoľvek identifikačné údaje a súhlasy potrebné na prístup do tejto databáz.

Časť IV.OTVÁRANIE A VYHODNOTENIE PONÚK

##### 22. OTVÁRANIE A VYHODNOTENIE PONÚK

##### Otváranie ponúk sa uskutoční v čase uvedenom v  Oznámení o vyhlásení verejného obstarávania.

* 1. Otváranie ponúk sa uskutoční elektronicky. Miestom sprístupnenia ponúk je webová adresa <https://josephine.proebiz.com/> a totožná záložka ako pri predkladaní ponúk. Otváranie ponúk bude sprístupnené podľa [§ 52 ods. 2](https://www.slov-lex.sk/pravne-predpisy/SK/ZZ/2015/343/20220401.html#:~:text=Verejn%C3%BD%20obstar%C3%A1vate%C4%BE%20a%20obstar%C3%A1vate%C4%BE%20s%C3%BA%20povinn%C3%AD%20umo%C5%BEni%C5%A5,a%20to%20v%20rozsahu%20pod%C4%BEa%20predch%C3%A1dzaj%C3%BAcej%20vety.) zákona pre všetkých uchádzačov, ktorí predložili ponuku v lehote na predkladanie ponúk. Umožnením účasti na otváraní ponúk sa rozumie ich sprístupnenie prostredníctvom funkcionality informačného systému Josephine všetkým uchádzačom, ktorí predložili ponuku určeným spôsobom, tzn. že v okamihu otvorenia ponúk systém Josephine vygeneruje a odošle zápisnicu z otvárania ponúk všetkým uchádzačom, ktorí predložili ponuku v lehote na predkladanie ponúk. Odoslaná zápisnica bude obsahovať počet predložených ponúk a návrhy na plnenie kritérií, ktoré sa dajú vyjadriť číslom. Ostatné údaje uvedené v ponuke vrátane obchodného mena alebo názvu, sídla, miesta podnikania alebo adresy pobytu všetkých uchádzačov sa nezverejňujú.
	2. Vyhodnotenie ponúk je neverejné. Ponuky uchádzačov sa budú vyhodnocovať podľa kritérií na vyhodnotenie ponúk určených v Oznámení o vyhlásení verejného obstarávania a v týchto súťažných podkladoch.
	3. V prípade, ak z ponuky uchádzača vyplýva viac rôznych návrhov na plnenie toho istého kritéria na vyhodnotenie ponúk, verejný obstarávateľ bude pri vyhodnocovaní ponuky obsahujúcej viac návrhov na plnenie toho istého kritéria na vyhodnotenie ponúk postupovať v zmysle Výkladového stanoviska č. 1/2021 Úradu pre verejné obstarávanie, ktorým sa mení Výkladové stanovisko č. 5/2016 Úradu pre verejné obstarávanie.

##### 23. PRIJATIE PONUKY A UZAVRETIE ZMLUVY

* 1. Úspešná ponuka je tá, ktorá sa umiestni na prvom mieste (podľa kritérií na vyhodnotenie ponúk) a spĺňa všetky podmienky účasti a požiadavky verejného obstarávateľa, ktoré sú presne vymedzené týmito súťažnými podkladmi a Oznámením o vyhlásení verejného obstarávania.
	2. Verejný obstarávateľ je povinný po vyhodnotení ponúk bezodkladne písomne oznámiť všetkým dotknutým uchádzačom, ktorých ponuky sa vyhodnocovali, výsledok vyhodnotenia ponúk vrátane poradia uchádzačov a súčasne uverejniť informáciu o výsledku vyhodnotenia ponúk a poradie uchádzačov vo svojom profile vedenom Úradom pre verejné obstarávanie. Uzavretá zmluva nesmie byť v rozpore so súťažnými podkladmi a s ponukou predloženou úspešným uchádzačom.
	3. Zmluva s úspešným uchádzačom, ktorého ponuka bude prijatá, bude uzavretá v lehote viazanosti ponúk, a to najskôr jedenásty deň odo dňa odoslania informácie o výsledku vyhodnotenia ponúk, ak neboli uplatnené revízne postupy. Zmluva nadobudne účinnosť deň nasledujúci po dni jej zverejnenia v Centrálnom registri zmlúv vedenom Úradom vlády SR.
		1. Úspešný uchádzač alebo uchádzači sú povinní poskytnúť verejnému obstarávateľovi riadnu súčinnosť potrebnú na uzavretie zmluvy (v opačnom prípade to bude verejný obstarávateľ požadovať za neposkytnutie riadnej súčinnosti):Úspešný uchádzač alebo uchádzači sú povinní najneskôr v lehote stanovenej vo výzve na poskytnutie súčinnosti pred uzatvorením zmluvy predložiť verejnému obstarávateľovi podpísané zmluvy – **Prílohy č. 3a a 3c týchto súťažných podkladov**, doplnené v súlade s ponukou, vrátane všetkých ich príloh. Pri predkladaní zmlúv v listinnej podobe je uchádzač povinný predložiť počet rovnopisov podľa počtov uvedených v jednotlivých zneniach zmlúv. Návrhy zmlúv, ktoré sú súčasťou súťažných podkladov, sú záväzné a nie je možné ich nijako meniť. To neplatí pre úpravy chýb v písaní, ktoré nijako nemenia význam konkrétnych ustanovení. **Príloha č. 3b týchto súťažných** podkladov bude dodatočne podpísaná, po ukončení implementácie prvej etapy v súlade s Harmonogramom nasadenia uvedeným v Prílohe č. 1a týchto súťažných podkladov.

## Úspešný uchádzač alebo uchádzači, ktorí majú povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „register partnerov verejného sektora“) alebo ich subdodávatelia, ktorí majú povinnosť zapisovať sa do registra partnerov verejného sektora, sú povinní na účely poskytnutia riadnej súčinnosti potrebnej na uzavretie zmlúv byť zapísaní v registri partnerov verejného sektora a musia mať v registri partnerov verejného sektora zapísaných konečných užívateľov výhod. Partner verejného sektora musí byť zapísaný v registri aspoň po dobu trvania zmluvy.

# Verejný obstarávateľ nevyžaduje v ponuke uviesť zoznam subdodávateľov, ktorí sú uchádzačovi známi v čase predkladania ponuky. V rámci súčinnosti na uzatvorenie zmluvy, ktorá je výsledkom tohto verejného obstarávania, predloží úspešný uchádzač verejnému obstarávateľovi na odsúhlasenie zoznam všetkých subdodávateľov, ktorí sa budú podieľať na plnení zmluvy a požadované údaje o nich. Po jeho odsúhlasení bude zoznam známych subdodávateľov tvoriť prílohu zmlúv a je potrebné v ňom uviesť požadované údaje o subdodávateľoch. Verejný obstarávateľ nevyžaduje tieto údaje o dodávateľoch tovarov, ktoré úspešný uchádzač použije na plnenie zmlúv.

# Úspešný uchádzač je povinný doložiť podpísanú a vyplnenú Prílohu č. 5 týchto súťažných podkladov.

ČASŤ V. KRITÉRIA NA VYHODNOTENIE PONÚK A PRAVIDLÁ ICH UPLATNENIA

1. 1. Kritéria na vyhodnotenie ponúk

Verejný obstarávateľ zvolil pre vyhodnotenie ponúk v súlade s § 44 ods. 3 písm. a) zákona kritérium, ktorým je **najlepší pomer ceny a kvality.**

# Určenie kritérií, pravidlá ich výpočtu a ich relatívna váha:

# Kritérium č. 1 - Celková cena v Eur bez DPH

 Kritérium č. 2 - Technické riešenie systému

 Kritérium č. 3 – Počet poskytnutých naviac rokov technickej podpory a údržby prevádzky systému

*Kritérium č.1 (K1): Celková cena v Eur bez DPH za – max. 60 bodov (váhovosť 60%)*

*Navrhovaná cena uvedená v Prílohe č. 2 - Návrhu na plnenie kritérií na vyhodnotenie ponúk, musí zahŕňať všetky náklady, ktoré súvisia, resp. vzniknú v súvislosti s plnením predmetu zákazky.* Za toto kritérium môže uchádzač získať maximálne 60 bodov.

*Spôsob výpočtu:*

*Počet bodov ponuky za toto kritérium sa vypočíta ako pomer medzi najnižšou predloženou ponukou vo vzťahu k tomuto kritériu a vyhodnocovanou ponukou vynásobený váhou kritéria.*

*Počet bodov uchádzača za jeho ponukovú cenu sa určí na základe nasledovného vzorca:*

 najnižšia ponuka v Eur bez DPH

**K1** = 60 \* -----------------------------------------------------------------------------

 cenová ponuka hodnotiaceho uchádzača v Eur bez DPH

K1 – počet bodov pridelených hodnotiacej ponuke za Kritérium č. 1.

*Na účely vyhodnotenia ponúk bude verejný obstarávateľ započítavať základnú cenu uvedenú v tabuľke ku kritériu č. 1 (K1), nie cenu, ktorá bude zmluvnou cenou (keďže môže ísť o inú sumu vzhľadom na úspešným uchádzačom ponúknutý počet naviac rokov*

*technickej podpory a údržby prevádzky systému).*

**Príloha č. 2 – Návrh na plnenie kritérií na vyhodnotenie ponúk obsahuje hárok č. 2 s názvom Rozdelenie K1 kritéria – ZoD a hárok č. 3 s názvom Rozdelenie K1 kritéria – SLA. Verejný obstarávateľ žiada uchádzačov vyplniť, podpísať a predložiť v rámci ponuky aj hárok č. 2 a hárok č. 3 v súlade s hárkom č. 1 s názvom Návrh na plnenie kritérií a to z dôvodu, že tieto budú použité ako príloha k jednotlivým typom zmlúv.**

*Kritérium č. 2 (K2): Technické riešenie systému – max. 20 bodov (váhovosť 20%)*

Za toto kritérium môže uchádzač získať maximálne 20 bodov. Verejný obstarávateľ, v Prílohe č. 2 týchto súťažných podkladov, pri kritériu č.2 (K2) určil desať „nice to have“ funkcionalít systému. Uchádzači v prípade, že nimi ponúkaný systém tieto funkcionality obsahuje, vyplnia v tabuľke hodnotu „2“, ak nie, tak vyplnia hodnotu „0“.

Verejný obstarávateľ si vyhradzuje právo overiť skutočnosť informácií uvedených uchádzačom v Prílohe č. 2 týchto súťažných podkladov pri kritériu č. K2, a to predloženou vzorkou demo verzie systému (§ 34 ods. 1 písm. m) zákona), teda uchádzačom deklarovaný počet bodov za toto kritérium nemusí byť konečný a môže sa v priebehu hodnotenia ponúk zmeniť.

Funkcionality „nice to have“ sú bližšie popísané v Prílohe č. 1b) týchto súťažných podkladov, pričom táto príloha bude k podpisu zmluvy o dielo upravená tak, aby obsahovala len tie „nice to have“ funkcionality, ktoré úspešný uchádzač ponúkne v rámci tohto kritéria.

*Kritérium č. 3 (K3): Počet poskytnutých naviac rokov technickej podpory a údržby prevádzky systému – max. 20 bodov (váhovosť 20%)*

Za toto kritérium môže uchádzač získať maximálne 20 bodov.

Pri tomto kritériu bude uchádzačovi pripočítaný počet bodov podľa nižšie uvedenej stupnice, a to v závislosti od toho, koľko rokov naviac technickej podpory prevádzky, údržby a rozvoja systému ponúkne a to k základnému/povinnému počtu pre všetkých uchádzačov – 5 rokov (resp. 60 mesiacov).

|  |  |
| --- | --- |
|  |  |

Počet naviac rokov Počet bodov

1 rok naviac (spolu 6 rokov) 4

2 roky naviac (spolu 7 rokov) 8

3 roky naviac (spolu 8 rokov) 12

4 roky na viac (spolu 9 rokov) 16

5 a viac rokov naviac (spolu 10 a viac rokov) 20

Ak uchádzač ponúkne viac ako 5 rokov, verejný obstarávateľ mu pridelí maximálny počet 20 bodov.

Ak uchádzač neponúkne žiadne roky naviac, t. j. bude zmluvne viazaný „iba“ základnou, 5 -ročnou lehotou.

V prípade, ak uchádzač ponúkne inú hodnotu ako „0“, bude v daných rokoch naviac poskytovať technickú podporu prevádzky, údržbu a rozvoj systému podľa cien uvedených v kritériu č.1 – v bodoch 2 a 3 predmetnej tabuľky. Zároveň bude predmetná tabuľka v bode č. 2 verejným obstarávateľom upravená podľa *ponúknutých dodatočných rokov a bude úspešnému uchádzačovi v rámci informácie o výsledku doručená na vedomie. Na účely vyhodnotenia ponúk bude verejný obstarávateľ započítavať základnú cenu uvedenú v tabuľke ku kritériu č. 1 (K1).*

*Uchádzač je povinný doplniť ním ponúknutý počet naviac rokov aj do prílohy č. 1 c (vyžltené miesta). Ak uchádzač ponúkne 0 rokov naviac, doplní do vyžltených miest 5 rokov, ak ponúkne nejaké roky naviac, pripočíta ich k základným 5 rokom a doplní do vyššie uvedenej prílohy týchto súťažných podkladov (zároveň pôjde aj o prílohu zmluvy o podpore prevádzky, údržbe a rozvoji systému.*

* 1. **Pravidlá uplatnenia kritérií:**

Ponuky budú hodnotené podľa súčtu bodov za všetky tri kritéria, na základe ktorého bude zostavené zostupné poradie všetkých hodnotených ponúk. ***Ponuka s najvyšším počtom získaných bodov bude zaradená na prvé miesto poradia***, ďalšie ponuky budú zoradené v zostupnom poradí, pričom ponuka s najnižším počtom bodov bude zaradená na posledné miesto. Ponuku uchádzača, ktorú členovia komisie s právom vyhodnocovať ponuky označia za prvú (úspešná ponuka) a bude zároveň spĺňať všetky požiadavky verejného obstarávateľa na predmet zákazky a zároveň splní stanovené podmienky účasti, odporučí komisia verejnému obstarávateľovi prijať.

V prípade rovnosti počtu bodov za všetky tri kritériá u viacerých uchádzačov rozhoduje o poradí najnižšia cena celkom za poskytnuté služby v Eur bez DPH.

#

# Zoznam príloh

Príloha č. 1a – Opis predmetu zákazky – k zmluve o dielo – („must have“ požiadavky)

Príloha č. 1a\_1 – Prehľad užívateľských rolí a oprávnení

Príloha č. 1a\_1.1 – Základné procesy

Príloha č. 1a\_1.2 – Ekonomické procesy

Príloha č. 1a\_1.3 – Procesy pre personalistiku a mzdy

Príloha č. 1a\_1.4 – Procesy Úseku pre majetok a investície

Príloha č. 1a\_1.5 – Procesy Úseku pre vzdelávanie a sociálne veci

Príloha č. 1b – Opis predmetu zákazky – k zmluve o dielo – („nice to have“ požiadavky) – táto príloha bude k podpisu zmluvy

upravená podľa ponuky úspešného uchádza pri kritériu č. 2 (K2)

Príloha č. 1c – Opis predmetu zákazky - k zmluve o podpore prevádzky, údržbe a rozvoji systému

Príloha č. 2 – Návrh na plnenie kritérií na vyhodnotenie ponúk (potrebné je vyplniť tri hárky)

Príloha č. 3a – Zmluva o dielo

Príloha č. 3b – Zmluva o podpore prevádzky, údržbe a rozvoji systému (ďalej aj „SLA“)

Príloha č. 3c- Zmluva o spracúvaní osobných údajov

Príloha č. 4 – Čestné vyhlásenie skupiny dodávateľov

Príloha č. 5 – Čestné vyhlásenie uchádzača – len pre úspešného uchádzača

Príloha č. 6 – Čestné vyhlásenie k podmienke účasti osobného podstavenia

Príloha č. 7 – Metodika vyhodnocovania vzorky